Қазақстан Президенті Қарағанды облысының әкімі Ерлан Қошановты қабылдады
"Қазақстан Президенті Қарағанды облысының әкімі Ерлан Қошановты қабылдады" | "https://abai.kz/post/84912"
TITLE: Қазақстан Президенті Қарағанды облысының әкімі Ерлан Қошановты қабылдады
URL: https://abai.kz/post/84912
META: "Қазақстан Президенті Қарағанды облысының әкімі Ерлан Қошановты қабылдады" | "https://abai.kz/post/84912"
DATE: 29.01.2019
AUTHOR(s): Abai.kz
TOTAL WORDS: 111
TEXT: Кездесу барысында Мемлекет басшысына 2018 жылдың қорытындысы бойынша облыстың негізгі әлеуметтік-экономикалық көрсеткіштері мен аймақ дамуының алдағы перспективалары жөнінде баяндалды. Нұрсұлтан Назарбаев осы өңірдің маңызы зор екенін атап өтіп, газбен қамту мәселесіне, сондай-ақ Теміртау қаласының экологиялық жағдайына айрықша тоқталды. Облыс әкімі Елбасыға Жолдауда айтылған тапсырмаларды іске асыру үшін қабылданып жатқан шаралар туралы мәлімдеді. – Сіздің еңбекақы мөлшерін арттыру жөніндегі бастамаңызды облыстағы барлық мекемелер қолдады. Бұл биылғы 1 қаңтардан бастап 220 мыңнан астам жұмысшының жалақысын 14 пайызға дейін өсіруге мүмкіндік берді. Сонымен қатар, негізгі коммуналдық қызметтерге қатысты тарифтер 5-11 пайызға төмендейтін болады, – деді Е.Қошанов. Соңында Елбасы өңірді одан әрі өркендету, соның ішінде Қарағанды қаласының құрылысына қатысты мәселелер жөнінде бірқатар тапсырма берді. Abai.kz
